b'\n_START_ARTICLE_\nMikael Agricola (veistos)\n_START_PARAGRAPH_\nMikael Agricolan patsas Turun tuomiokirkon edustalla on Oskari Jauhiaisen tekem\xc3\xa4 pronssiveistos. Koska Agricolasta ei ole s\xc3\xa4ilynyt yht\xc3\xa4\xc3\xa4n aikalaispiirrosta, Jauhiainen k\xc3\xa4ytti luovuuttaan sijoittamalla kasvoihin omia piirteit\xc3\xa4\xc3\xa4n._NEWLINE_Teos paljastettiin olympiavuonna 1952. Arkkipiispa Ilmari Salomies kertoi paljastamistilaisuuden puheessaan, kuinka suuri merkitys Agricolalla oli ollut Suomen kirjakielen kehittymiseen. WSOY:n p\xc3\xa4\xc3\xa4johtaja Yrj\xc3\xb6 A. J\xc3\xa4ntti luovutti patsaan Turun tuomioseurakunnalle, jonka j\xc3\xa4lkeen patsaan juurelle laskettiin sek\xc3\xa4 tasavallan presidentin ett\xc3\xa4 eduskunnan seppeleet._NEWLINE_Agricolan patsasta pidet\xc3\xa4\xc3\xa4n Jauhiaisen ensimm\xc3\xa4isen\xc3\xa4 valtakunnallisesti merkitt\xc3\xa4v\xc3\xa4n\xc3\xa4 veistoksena. Sen my\xc3\xb6t\xc3\xa4 h\xc3\xa4n saavuttikin vankan aseman suomalaisten kuvanveist\xc3\xa4jien keskuudessa.'